এছাড়া সাধারণ কিছু তথ্যগত বিষয়েও মতৈক্য আনা দরকার। যেমন বলা যেতে পারে, মুক্তিযুদ্ধের পূর্বাপর বইয়ে গণ প্রজাতন্ত্রী বাংলাদেশের নামকরণ বিষয়ে মঈদুল হাসান রেহমান সোবহানের নাম তুলেছেন। কিন্তু ব্যারিষ্টার আমীর উল ইসলাম তাঁর ’মুক্তিযুদ্ধের স্মৃতি’ বইয়ে দেশের এই নামকরণ বিষয়ে তিনি নিজে মুক্তিযুদ্ধকালীন প্রধানমন্ত্রী তাজউদ্দিন আহমদকে প্রস্তাব করেছিলেন বলে দাবি করেছেন। দুইজনই এখনো জীবিত রয়েছেন নিশ্চয়ই। সুতরাং দুই ধরণের বিপরীত তথ্য সঠিকতা বেঠিকতা থেকে নিষ্কৃতি পেতে আমাদের তাঁদের শরণাপন্ন হয়ে এই বিষয়ে ঐক্যমত সৃষ্টির উদ্যোগ নেয়া দরকার।